Datum: 14. september 2015

**ZAPISNIK**

**12. seje IO Združenja laboratorijske zobne protetike Slovenije (v nadaljevanju Združenje), ki je potekala 14. septembra 2015 ob 9.00 uri na GZS, Dimičeva 13, Ljubljana v steklenjaku v 4. nadstropju.**

**Prisotni**

**Člani IO**: Franc Rojko, Mirjana Zagoričnik, Mateja Kucler, Tanja Krevs,

**Pooblastila:** Matevžič Miha pooblašča Tanjo Krevs,

**Ostali prisotni**: Zoran Grom, Blanka Gaberc Kotnik (PTZ)

Predlagan je bil naslednji DNEVNI RED:

1. ***Priprava seminarja februar 2016 – vabljen programski odbor***
2. ***Pregled zapisnika 11. seje IO z dne 2.6.2015***
3. ***Resolucija o nacionalnem planu zdravstvenega varstva 2015-2025***
4. ***Razno***

Ugotovi se, da je IO Združenja sklepčen.

**AD 1: Priprava seminarja februar 2016**

Člani programskega odbora so podali kratko poročilo:

* Prijav za predavanja je malo, nekaj je prijav je bilo podanih ustno
* Vabilo na seminar je bilo objavljeno na prvi strani Dental tribuna
* Vabilo je bilo poslano tudi po bazi zobozdravnikom
* Letaki so bili razdeljeni na seminarju v Portorožu, za kar gre zahvala gospa Kucler in Krevs
* Letaki se razdelijo tudi na kongresu oktobra v Monsu
* Cenik za razstavljavce in sponzorje, ki je bil sprejet na 11. seji IO, **se razveljavi**.
* Sponzorji naj bodo odprtega tipa
* Ga. Gaberc še enkrat pošlje poziv predavateljem in razstavljavcem
* **Sprejme se cenik za dogodek**: razstavni prostor 200 evrov + DDV, zapestnica 50,00 evrov + DDV, če ima razstavljavec predavatelja, dobi 20 % popust na najem razstavnega prostora
* Razstavljavce se prosi za nagrade
* Ga. Kucler bo klicala razstavljavce za prijavo predavanje, ga. Gaberc ji pošlje seznam + dopis
* Kotizacije ostanejo iste kot pri prejšnjem seminarju (179, 119, 59 evrov)
* Javiti je potrebno teme za okroglo mizo
* Kako je s prijavo točkovanja na zdravniško zbornico – vlogo napišeta in oddata g. Rojko in ga. Gaberc
* Več predavateljev iz medicinske fakultete bi pridobili, če bi bila predavanja točkovana in objavljena v zborniku
* Do 5.10.2015 bodo vabila – letaki stiskana, pošilja se jih dvakrat – pred novim letom in po novem letu, sezname pripravita in pregledata g. Grom in ga. Gaberc
* Ga. Gaberc pošlje še enkrat predsednici združenja zavarovalnih zastopnikov gospe Pirc prošnjo za izvedbo predavanja na temo zavarovanja v zobnem laboratoriju, vpraša se jih tudi, če bodo imeli razstavni prostor
* Pošlje se vabilo g. Lipuščku na JAZMP kot govorniku na okrogli mizi na temo, kaj JAZMP zahteva od zobnih laboratorijev
* Na FEPPD se pošlje predsednici gospe Wahlen vabilo in dopis, da stroške hotela krije združenje, prav tako se vabi gospoda Scotolatija (Švica)
* Na ZZZS se gospodu Valčiču pošlje vabilo za udeležbo kot govorniku
* Naredimo stroškovnik – kalkulacijo za udeležbo 100 ljudi, potem bomo videli, koliko lahko plačamo predavatelje
* Povabi se interaktivno gledališče Kolenc za petek zvečer (uredi g. Grom)
* Letaki za seminar se razdelijo v Monsu
* Seminar se objavlja v vseh medijih od GZS

**AD 2: Pregled zapisnika 11. seje z dne 2.6.2015**

K točki 2 – priprava na seminar: ovrže se sklep št. 1 glede cenika za sponzorje.

K točki 4.1. – ZZZS: g. Rojko bo poklical na ZZS glede organizacije naslednjega sestanka.

K točki 4.2. – sprememba standarda za kovinsko porcelansko prevleko: g. Lazič je pripravil vsebino, do naslednjega sestanka si udeleženci to preberejo in prečešejo vsebino

K točki 4.3. – izdaja mnenj za odprtje laboratorija: točka za naslednjo sejo.

K točki 4.4 – ažuriranje podatkov na FEPPDjevi strani: uredita ga. Zagoričnik in ga. Gaberc.

**Sklep 1: Zapisnik 11. seje z dne 2.6.2015 je sprejet.**

**Ad 3: Resolucija o nacionalnem planu zdravstvenega varstva 2015 - 2025**

G. Rojko, ga. Zagoričnik in ga. Gaberc so pripravili predloge in jih poslali na MZ. Predlogi se pošljejo v vednost članom IO.

**Ad 4: Razno**

**4.1. tehnična mapa - predlogi g. Novšaka:** vpraša se na JAZMP, kaj je s to mapo, potem mu odgovorimo.

Zapisala: Predsednik Združenja:

Blanka Gaberc Kotnik Franc Rojko